Dinamo je prihvatio ponudu engleskog drugoligaša Birmingham Cityja od sedam milijuna eura za Ivana Šunjića (22) i dojučerašnji mladi reprezentativac danas leti na potpis ugovora!

Dinamo je i u ovom slučaju napravio odličan posao jer ugovor s Englezima uključivat će eventualnih milijun eura bonusa te čak 30 posto od sljedećega Šunjićeva transfera, a Ivanov odlazak neće se toliko osjetiti u Dinamovome rosteru budući da Bjelica na poziciji defenzivnog veznog ima Arijana Ademija, Nikolu Moru i 20-godišnjega Marka Gjiru, donedavno člana Dinama II.

Birmingham City ugledan je engleski klub, osnovan 1875. godine, trener mu je Španjolac Pep Clotet, a u prošloj sezoni u Premiershipu zauzeo je 17. mjesto (od 24 kluba). Ivan Šunjić pak odlazi iz Dinama s 44 nastupa i dva postignuta pogotka.

>> Pogledajte galeriju najvećih transfere ovog ljeta